input: KOMISIJAS ĪSTENOŠANAS REGULA (ES) Nr. 931/2013
  (2013. gada 26. septembris),
  ar ko nosaka piešķīruma koeficientu, lai izdotu importa licences, par kurām pieteikumi iesniegti no 2013. gada 8. septembra līdz 14. septembrim un kuras paredzētas cukura produktu importam atbilstīgi dažām tarifa kvotām, un ar ko aptur šādu licenču pieteikumu iesniegšanu
  EIROPAS KOMISIJA,
  ņemot vērā Līgumu par Eiropas Savienības darbību,
  ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
  ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
  ņemot vērā Komisijas 2009. gada 25. septembra Regulu (EK) Nr. 891/2009, ar ko atver dažas Kopienas tarifa kvotas cukura nozarē un paredz to pārvaldību (3), un jo īpaši tās 5. panta 2. punktu,
  tā kā:
  (1)
  Daudzumi, uz kuriem attiecas importa licenču pieteikumi, kas kompetentajām iestādēm iesniegti no 2013. gada 8. septembra līdz 14. septembrim saskaņā ar Regulu (EK) Nr. 891/2009 un Komisijas 2013. gada 25. februāra Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos (4), pārsniedz daudzumu, kas pieejams atbilstīgi kārtas numuriem 09.4317, 09.4319, 09.4320, 09.4321 un 09.4367.
  (2)
  Tāpēc saskaņā ar Regulu (EK) Nr. 1301/2006 būtu jānosaka piešķīruma koeficients licencēm, kas izdodamas attiecībā uz kārtas numuriem 09.4317, 09.4319, 09.4320, 09.4321 un 09.4367. Saskaņā ar Regulu (EK) Nr. 891/2009 līdz tirdzniecības gada beigām būtu jāaptur turpmāku licenču pieteikumu iesniegšana attiecībā uz minētajiem kārtas numuriem,
  IR PIEŅĒMUSI ŠO REGULU.
  1. pants
  1. Daudzumus, par kuriem importa licenču pieteikumi ir iesniegti no 2013. gada 8. septembra līdz 14. septembrim saskaņā ar Regulu (EK) Nr. 891/2009 un Īstenošanas regulu (ES) Nr. 170/2013, reizina ar šīs regulas pielikumā norādītajiem piešķīruma koeficientiem.
  2. Pielikumā norādītajiem kārtas numuriem atbilstošu turpmāku licenču pieteikumu iesniegšanu aptur līdz 2013./2014. tirdzniecības gada beigām.
  2. pants
  Šī regula stājas spēkā dienā, kad to publicē Eiropas Savienības Oficiālajā Vēstnesī.
  Šī regula uzliek saistības kopumā un ir tieši piemērojama visās dalībvalstīs.
  Briselē, 2013. gada 26. septembrī